Document ID: 31986R2128

*****
ΚΑΝΟΝΙΣΜΟΣ (ΕΟΚ) αριθ. 2128/86 ΤΟΥ ΣΥΜΒΟΥΛΙΟΥ
της 7ης Ιουλίου 1986
που παρεκκλίνει από τον κανονισμό (ΕΟΚ) αριθ. 2261/84 όσον αφορά τους όρους αναγνωρίσεως των ενώσεων οργανώσεων παραγωγών ελαιολάδου για την περίοδο 1985/86
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 20γ παράγραφος 4,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2261/84 (3) προβλέπει τους όρους που απαιτούνται για την αναγνώριση των ενώσεων των οργανώσεων των παραγωγών, και ιδίως τον ελάχιστο αριθμό των οργανώσεων που αποτελούν μία ένωση· ότι η αποκτηθείσα πείρα σ' ένα κράτος μέλος απέδειξε ότι ο ελάχιστος απαιτούμενος αριθμός ήταν πολύ υψηλός σε μία πρώτη φάση εφαρμογής του νέου καθεστώτος ενισχύσεως στην παραγωγή·
ότι θα πρέπει να μειωθεί ο ελάχιστον αριθμός που απαιτείται για μία καθορισμένη περίοδο· ότι ενδείκνυται, συνεπώς, παρέκκλιση από το άρθρο 9 του κανονισμού (ΕΟΚ) αριθ. 2261/84,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1985/86, και με επιφύλαξη των όρων που αναφέρονται στο άρθρο 20γ παράγραφος 2 του κανονισμού αριθ. 136/66/ΕΟΚ, μία ένωση οργανώσεων παραγωγών μπορεί να αναγνωρισθεί, κατά τους όρους του άρθρου 9 του κανονισμού (ΕΟΚ) αριθ. 2261/84, εάν αποτελείται από 7 τουλάχιστον αναγνωρισμένες οργανώσεις παραγωγών σύμφωνα με το άρθρο 5 του εν λόγω κανονισμού ή έναν αριθμό οργανώσεων που αντιπροσωπεύει τουλάχιστον το 5 % της παραγωγής ελαιολάδου του οικείου κράτους μέλους.
Πάντως, οι οργανώσεις παραγωγών που αποτελούν ένωση πρέπει να προέρχονται από περισσότερες οικονομικές περιοχές.
Άρθρο 2
Ο παρών κανονισμός αρχίζει να ισχύει την τρίτη ημέρα μετά από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουλίου 1986.

Labels: 19
6